محمود عباس امریکا ایله موناسیبتلردن دانیشدی
فیلیسطین-ین دؤولت باشچیسی محمود عباس امریکانین قودس و قاچقینلار مسئلهسیندکی موضعینی دییشدیرمهدیگی تقدیرده بو اؤلکه ایله موناسیبتلرین دوزلمهیهجگینی روسیا رهبرلیگینه بیلدیردی.
فیلیسطین-ین دؤولت باشچیسی محمود عباس امریکانین قودس و قاچقینلار مسئلهسیندکی موضعینی دییشدیرمهدیگی تقدیرده بو اؤلکه ایله موناسیبتلرین دوزلمهیهجگینی روسیا رهبرلیگینه بیلدیردی.
فتح مرکزی کومیتهسینین صدری جبريل الرجوب فیلیسطین دؤولت تلویزیونونا موصاحیبه وئررکن محمود عباسین شنبه گونو روسیا پرزیدنتی ولادیمیر پوتین ایله گؤروشونده امریکانین قودس، قاچقینلار و مسکونلاشما یئرلری موضوع لاری ایله باغلی موضعیندن گئری آددیم آتماماسی حالیندا بو اؤلکه ایله موناسیبتلرین دوزلمهیهجگینی ایفاده ائتدیگینی بیلدیردی.
الرجوب-ون وئردیگی معلوماتا گؤره، عباس گؤروشده اولوسلار آراسی حقوقا اولان باغلیلیغینی و امریکانین ایسراییل ایله اولان باریش پروسه سینی انحصارینا آلماسینی قبول ائتمهدیگینی وورغولاییب.
فیلیسطین-ین میللی اوزلاشما مسئلهسینده میصرین سعیلرینی تقدیر ائتدیکلرینی بیلدیرن الرجوب غزه-نین ایدارهسینین تام شکیلده حکومتین الینه کئچمهسینین مجبوری اولدوغونو سؤزلرینه علاوه ائدیب.
قئید ائدک کی، فیلسطین تورپاقلاریندا حماسین غزه-ده حاکمیته گلدیگی 2007-جی ایلدن بو یانا سیاسی بولونموشلیک یاشانیر.
azb_Arab azb_Arab azb_Arab azb_Arab azb_Arab azb_Arab azb_Arab